          ROMÂNIA                                  

     JUDEŢUL IAŞI                                                           

MUNICIPIUL PAŞCANI                                                            

  CONSILIUL LOCAL                                                            
H O T Ă R Â R E

privind aprobarea Contractului colectiv de muncă al aparatului de specialitate al Primarului municipiului Paşcani  
Consiliul Local al municipiului Paşcani, judeţul Iaşi ;


Având în vedere Procesul verbal de negociere încheiat între reprezentanţii Sindicatului SINDPRIM Paşcani şi Primarul municipiului Paşcani ;

 Având în vedere Raportul nr. 786 /20.01.2009, întocmit de Serviciul Buget Contabilitate, Compartiment Resurse Umane, Compartiment Juridic şi Contencios.     
Având în vedere prevederile Legii nr.188/1999 privind Statutul funcţionarilor publici, republicată, cu modificarile si completarile ulterioare;
În temeiul drepturilor garantate de Constituţia României ;

Având în vedere prevederile  Titlului VIII din Codul Muncii aprobat prin Legea nr.53/2003, cu modificarile si completarile ulterioare;
          Având în vedere prevederile Legii  nr. 130 din 16 octombrie 1996, privind contractul colectiv de munca,  republicata, cu modificarile si completarile ulterioare;
Având în vedere prevederile Legii sindicatelor nr. 54/2003;
În baza prevederilor art. 36 din Legea nr.215/2001 privind administraţia publică locală, republicată, cu modificarile si completarile ulterioare ;

În temeiul art. 45 din Legea nr.215/2001 privind administraţia publică locală, republicată, cu modificarile si completarile ulterioare;
H O T Ă R Ă Ş T E :

Art.1  Se aprobă Contractul colectiv de muncă al aparatului de specialitate al Primarului municipiului Paşcani, conform Anexei 1, parte integrantă din prezenta hotărâre.
Art.2  Se împuterniceşte  Primarul municipiului Paşcani să semneze Contractul colectiv de muncă al aparatului de specialitate al Primarului municipiului Paşcani.
Art. 3  Se aprobă cuprinderea în bugetul local al municipiului Paşcani a sumelor necesare achitării drepturilor prevăzute în Contractul colectiv de muncă al aparatului de specialitate al Primarului municipiului Paşcani.
Art. 4 Serviciul administraţie publică locală va comunica în copie prezenta hotărâre:
· Instituţiei Prefectului judeţului Iaşi;

· Primarului municipiului Paşcani;

· Serviciul Buget Contabilitate;  

· Compartiment Resurse Umane;

· Sindicatul SINDPRIM Paşcani.

